A címvédőt és a rendező országokat is gyakran kiemelik. A 2008-as Európa-bajnokságon így fordulhatott elő, hogy a rendező Ausztria és Svájc, valamint a meglepetésként Eb-t nyerő és így címvédő Görögország, a torna gyengébbnek ítélt csapatai kiemeltek voltak. A 2006-os vb-döntős Olaszország és Franciaország viszont nem volt kiemelt, így egy csoportba kerülhetett Hollandiával és Romániával. Ez a csoport a „halálcsoport” kifejezést is megkapta.